№1 тиркеме
«Кумтөр Голд Компани» ЖАКтын Балыкчыдагы кайра жүктөө базасынын оор жүк ташуучу автоунааларынын айдоочулары үчүн кайра жүктөө пунктун берүү кызматтарына техникалык тапшырма
Баа сунуштарын берүүгө суроо-талапка №1 тиркеме
	
	№
	Аталышы
	Мазмуну

	1
	Көрсөтүлүүчү кызматтын аталышы
	«Кумтөр Голд Компани» ЖАКтын Балыкчыдагы кайра жүктөө базасынын оор жүк ташуучу автоунааларынын айдоочуларына тамак-аш менен бирге жашоо кызматтарын көрсөтүү.

	2
	Кызмат көрсөтүүнүн максаты
	Кумтөр кенине жүк жеткирүү каттамдары аткарылгандан кийин айдоочулардын Барскоон айылында милдеттүү түрдө түнөп калуусу уюштурулган. Бул жол-жобо айдоочулардын чарчоосун алдын алуу жана транспорт каражаттарын башкарууда мүмкүн болгон кырсыктарды болтурбоо максатында киргизилген.

	3
	Талап кылынган мүнөздөмөлөр
	Барскоон айылынын жанында же «Балыкчы–Барскоон» мамлекеттик жолунан «Барскоон–Кумтөр» технологиялык жолуна бурулуштан 500 метрден алыс эмес жерде жайгашуусу жана 20дан ашык ээрдүү тарткычты токтотууга мүмкүнчүлүк болушу милдеттүү.

	4
	Кошумча эске алынуучу талаптар
	1. Ар бир бөлмөгө эки-үч адамдан жайгаштырууга ылайыктуу кеминде 10 эс алуу бөлмөсүн берүү.
2. Эки маал тамактанууну камсыз кылуу: кечки тамак жана эрте мененки тамак.
3. Жайларды тазалоо жана төшөнчүлөрдү алмаштыруу.
4. 25–30 оор жүк ташуучу автоунаа үчүн жабык, кайтарылуучу аймак. Ар бир техниканын сызыктуу өлчөмдөрү: узундугу 20 метр, туурасы 3 метр.
5. Эс алуу үчүн жабдуу: жумшак эмерек жайгашкан аймак, спутниктик же кабелдик телекөрсөтүү туташтырылган телевизор, үстөл оюндары, китептер жана журналдар, түзмөктөрдү кубаттоочу розеткалар.
6. Оор жүк ташуучу техникага ылайыктуу жыл бою жеткиликтүү кирүү жолу.
7. Санитардык шарттар: бөлмөдө же имараттан жөө жеткидей аралыкта даараткана, ысык суусу бар душ жана кол жуугуч; бир жолку же көп жолу колдонулуучу гигиеналык каражаттар.
8. Бөлмөлөрдүн коопсуздугу: кулпулануучу эшик, жарактуу электр өткөргүчтөрү, өрт өчүргүч жана эвакуация планы.
9. Wi‑Fi тармагына акысыз жетүү.
10. Кызматтарды санитардык-эпидемиологиялык, өрт коопсуздугу жана эмгек мыйзамдарынын талаптарына ылайык көрсөтүү.

	5
	Төлөө шарттары жана жоопкерчилик
	1. Төлөө шарттары Буйрутмачы менен макулдашуу боюнча аныкталат.
2. Аткаруучу кызматтарды талаптагыдай эмес көрсөтүү, анын ичинде сапатсыз тамак-аш, санитардык ченемдерди бузуу, унаа токтотуучу жайдын аймагындагы транспорт каражаттарын жана жүктөрдү жоготуу же бузуу үчүн жоопкерчилик тартат.
3. Буйрутмачы жайгаштыруу, тамактануу, тазалоо жана кайтаруу шарттарын алдын ала эскертүүсүз каалаган убакта текшерүүгө укуктуу.

	6
	Купуялуулук
	Бүтүмдүн жүргүзүлүшү жөнүндө маалыматтар купуя болуп саналат. Маалыматтарды үчүнчү жактарга ачыкка чыгаргандыгы үчүн Аткаруучу жоопкерчилик тартат.




